
DR.30.7.2001 23 

negara dan sebagainya untuk menjalankan latihan, tiba-tiba mereka diganggu, disekat 
kebebasan mereka untuk melaksanakan tugas dan kerja mereka, saya percaya 
bahawa kita lanjut sampai 60, 76 tahun pun tidak jadi. Seolah-olah kita hendak 
melanjutkan umur mereka itu untuk memaksa mereka melindungi segala kepentingan­
kepentingan, jenayah-jenayah yang berkemungkinan seperti mana yang kita lihat 
bahawa dilakukan oleh pemimpin-pemimpin dalam negara kita. 

Jadi, oleh sebab itu, bagi saya bahawa biarlah berlanjutan umur persaraan ini 
benar-benar kita katakan bahawa ianya benar-benar untuk mendatangkan manfaat 
kepada kehidupan masyarakat, rakyat dan juga kepentingan negara. Sebab sekarang 
saya lihat bahawa ada gangguan-gangguan yang secara jelas. Umpamanya, dalam 
kes penyiasatan BPR ke atas PUNB, Permodalan Usahawan Bumiputera ke atas bon 
RM19 bilion yang dibawa keluar secara yang tidak berasaskan kepada undang-undang. 
Saya difahamkan bahawa BPR telah menjalankan penyiasatan. 

Seorang audit luar, Arthur Andersen pun telah membuat satu penyiasatan 
yang menunjukkan bahawa membuktikan bahawa ada kesalahan-kesalahan yang 
membuktikan pegawai-pegawai yang terlibat dalam kes bon RM19 bilion dalam kes 
PUNS. Tetapi sehingga sekarang, saya lihat bahawa tidak ada sebarang satu 
pendakwaan diambil ke atas orang-orang mereka itu walaupun BPR telah berjaya 
membuat satu penyiasatan. Yang kita lihat bahawa bekas Ketua Pengarah juga 
akhimya ditukar untuk menjadi Pengerusi kepada Lembaga untuk orang yang kena 
tahan di bawah ISA ini, Lembaga .......... . 

Tengku Dato' Adnan bin Tengku Mansor: Lembaga Penasihat. 

Tuan Hajl Mahfuz bin Haji Omar: Lembaga Penasihat untuk orang yang 
ditahan di bawah ISA. Tetapi, penyiasatan-penyiasatan yang dibuat, yang disuruh 
diperakui bahawa pada bulan Februari yang lalu, Dato' Zaki memperakui bahawa 
hampir complete dan saya percaya bahawa sekarang ini saya difahamkan bahawa 
BPR telahpun complete penyiasatannya tetapi, tidak ada sebarang satu siasatan, satu 
tindakan pendakwaan yang diambil dan ini menunjukkan bahawa orang boleh mentafsir 
bahawa seolah-olah pegawai BPR boleh membuat satu penyiasatan tetapi akhirnya, 
ianya akan ditentukan oleh kepentingan-kepentingan politik. Mungkin kerana PUNB ini 
duduk di bawah Yayasan Pembangunan Bumiputera yang Yayasan Pembangunan 
Bumiputera ini dipengerusikan oleh Perdana Menteri, duduk di bawah Jabatan Perdana 
Menteri. Apakah kerana tindakan tidak diambil ke atas PUNB ini, kerana untuk 
menjaga beberapa kepentingan yang ada hubung kait dengan Perdana Menteri 
sendiri? 

Jadi, sebab itu sebagaimana yang saya sebutkan tadi bahawa ini alasan­
alasan, petunjuk-petunjuk yang menggambarkan bagaimana kita berkehendakkan 
supaya perlanjutan usia persaraan ini, biar benar-benar boleh dimanfaatkan oleh 
kepentingan negara kita, khususnya dalam hal-hal yang berkaitan dengan sektor 
perkhidmatan awam itu sendiri. Ada hujah daripada pihak kerajaan sendiri, Yang 
Berhormat sendiri yang mengatakan bahawa perlanjutan umur sehingga 58 tahun itu 
perlu dikaji kerana ianya akan memberikan kesan kepada kemasukan pekerja-pekerja 
baru dan sebagainya. Bagi saya, sepatutnya tidak timbul persoalan kemasukan 
pekerja-pekerja baru, peluang pekerjaan kepada orang-orang baru ataupun generasi 
muda. Kalau benar-benar kita mengakui negara kita ini, ekonominya berkembang, 
seperti mana yang disebutkan oleh kerajaan, sering kali mengakui ekonomi kita 
berkembang. Sepatutnya, bila ekonomi berkembang, kita mampu menyediakan 
pasaran kerja yang meluas, yang tidak timbul bahawa pasaran kerja itu terhad ke 
dalam sektor perkhidmatan awam. 

Oleh sebab itu, bagi saya kalau kerajaan merasai bahawa perlanjutan umur 
sampai 58 tahun ini akan menyekat peluang pekerjaan, ini bermakna kerajaan 
mengakui bahawa perkembangan ekonomi dalam negara kita sebenarnya tidak baik 
dan kerajaan gagal untuk menyediakan peluang pekerjaan secara yang lebih meluas 
kepada golongan muda dalam negara kita. Jadi, oleh sebab itu, bagi saya bahawa 
kalau benar kerajaan telah berjaya memacu ekonomi kita berkembang secara baik dan 
menyediakan peluang pekerjaan yang baik, bukan sahaja di sektor awam termasuk di 
sektor swasta, maka saya percaya bahawa tidak timbul masalah untuk membolehkan 
kita melanjutkan usia persaraan ataupun pencen kepada umur 58 tahun ataupun 
kepada umur 60 tahun. 



negara dan sebagainya untuk menjalankan latihan, tiba-tiba mereka diganggu, disekat kebebasan mereka untuk melaksanakan tugas dan kerja mereka, saya percaya bahawa kita lanjut sampai 60, 76 tahun pun tidak jadi. Seolah-olah kita hendak melanjutkan umur mereka itu untuk memaksa mereka melindungi segala kepentingan kepentingan, jenayah-jenayah yang berkemungkinan seperti mana yang kita lihat bahawa dilakukan oleh pemimpin-pemimpin dalam negara kita. Jadi, oleh sebab itu, bagi saya bahawa biarlah berlanjutan umur persaraan ini benar-benar kita katakan bahawa ianya benar-benar untuk mendatangkan manfaat kepada kehidupan masyarakat, rakyat dan juga kepentingan negara. Sebab sekarang saya lihat bahawa ada gangguan-gangguan yang secara jelas. Umpamanya, dalam kes penyiasatan BPR ke atas PUNB, Permodalan Usahawan Bumiputera ke atas bon RM19 bilion yang dibawa keluar secara yang tidak berasaskan kepada undang-undang. Saya difahamkan bahawa BPR telah menjalankan penyiasatan. Seorang audit luar, Arthur Andersen pun telah membuat satu penyiasatan yang menunjukkan bahawa membuktikan bahawa ada kesalahan-kesalahan yang membuktikan pegawai-pegawai yang terlibat dalam kes bon RM19 bilion dalam kes PUNS. Tetapi sehingga sekarang, saya lihat bahawa tidak ada sebarang satu pendakwaan diambil ke atas orang-orang mereka itu walaupun BPR telah berjaya membuat satu penyiasatan. Yang kita lihat bahawa bekas Ketua Pengarah juga akhimya ditukar untuk menjadi Pengerusi kepada Lembaga untuk orang yang kena tahan di bawah ISA ini, Lembaga .......... . Tengku Dato' Adnan bin Tengku Mansor: Lembaga Penasihat. Tuan Hajl Mahfuz bin Haji Omar: Lembaga Penasihat untuk orang yang ditahan di bawah ISA. Tetapi, penyiasatan-penyiasatan yang dibuat, yang disuruh diperakui bahawa pada bulan Februari yang lalu, Dato' Zaki memperakui bahawa hampir complete dan saya percaya bahawa sekarang ini saya difahamkan bahawa BPR telahpun complete penyiasatannya tetapi, tidak ada sebarang satu siasatan, satu tindakan pendakwaan yang diambil dan ini menunjukkan bahawa orang boleh mentafsir bahawa seolah-olah pegawai BPR boleh membuat satu penyiasatan tetapi akhirnya, ianya akan ditentukan oleh kepentingan-kepentingan politik. Mungkin kerana PUNB ini duduk di bawah Yayasan Pembangunan Bumiputera yang Yayasan Pembangunan Bumiputera ini dipengerusikan oleh Perdana Menteri, duduk di bawah Jabatan Perdana Menteri. Apakah kerana tindakan tidak diambil ke atas PUNB ini, kerana untuk menjaga beberapa kepentingan yang ada hubung kait dengan Perdana Menteri sendiri?. Jadi, sebab itu sebagaimana yang saya sebutkan tadi bahawa ini alasan alasan, petunjuk-petunjuk yang menggambarkan bagaimana kita berkehendakkan supaya perlanjutan usia persaraan ini, biar benar-benar boleh dimanfaatkan oleh kepentingan negara kita, khususnya dalam hal-hal yang berkaitan dengan sektor perkhidmatan awam itu sendiri. Ada hujah daripada pihak kerajaan sendiri, Yang Berhormat sendiri yang mengatakan bahawa perlanjutan umur sehingga 58 tahun itu perlu dikaji kerana ianya akan memberikan kesan kepada kemasukan pekerja-pekerja baru dan sebagainya. Bagi saya, sepatutnya tidak timbul persoalan kemasukan pekerja-pekerja baru, peluang pekerjaan kepada orang-orang baru ataupun generasi muda. Kalau benar-benar kita mengakui negara kita ini, ekonominya berkembang, seperti mana yang disebutkan oleh kerajaan, sering kali mengakui ekonomi kita berkembang. Sepatutnya, bila ekonomi berkembang, kita mampu menyediakan pasaran kerja yang meluas, yang tidak timbul bahawa pasaran kerja itu terhad ke dalam sektor perkhidmatan awam. Oleh sebab itu, bagi saya kalau kerajaan merasai bahawa perlanjutan umur sampai 58 tahun ini akan menyekat peluang pekerjaan, ini bermakna kerajaan mengakui bahawa perkembangan ekonomi dalam negara kita sebenarnya tidak baik dan kerajaan gagal untuk menyediakan peluang pekerjaan secara yang lebih meluas kepada golongan muda dalam negara kita. Jadi, oleh sebab itu, bagi saya bahawa kalau benar kerajaan telah berjaya memacu ekonomi kita berkembang secara baik dan menyediakan peluang pekerjaan yang baik, bukan sahaja di sektor awam termasuk di sektor swasta, maka saya percaya bahawa tidak timbul masalah untuk membolehkan kita melanjutkan usia persaraan ataupun pencen kepada umur 58 tahun ataupun kepada umur 60 tahun.